钦定古今图书集成/历象汇编/庶征典/第008卷 > 《历学会通》 > 《暴兵气篇第四十二》
## 钦定古今图书集成/历象汇编/庶征典/第008卷 > 《历学会通》 > 《暴兵气篇第四十二》

暴兵之象。赤气赫然，赤如旌旗，或四方遍满，白如疋
布，或赤气亘天，如瓜蔓而八九不断，若仙衣而千万
相连，或如方晕，或如赤虹，或如狗四枚相聚，或如人
行止不前，或如人行，或如伏虎，云气自中天而下吾
阵，黑云从敌上而覆吾军，有云如人而赤色，无云独
见此黑云，或如戎以列阵，或如人以执楯，或如执杵，
或如火云，凡此气之所形，有贼兵而暴臻。